Stefnt er að því að ljúka innleiðingu kerfisins síðar á þessu ári . „ Þetta kerfi mun gegna lykilhlutverki í nýrri áætlun þar sem við munum krefjast þess að allir starfsmenn taki virkan þátt í ferli til að endurmeta gildi okkar , menningu og starfsvenjur . Við munum síðan innleiða verkferla fyrir áhættumat og siðareglur í samræmi við kerfið . “ Það er greinilega valinn maður í hverju rúmi . Góður liðsandi er ríkjandi og fyrirtækjamenningin er þannig að það er alltaf gaman í vinnunni , sama hvers eðlis verkefnin eru . Óveðrið sem lék landsmenn grátt fyrr í þessum mánuði olli talsverðu tjóni á landsbyggðinni . Rafmagnsleysið í kjölfar veðurofsans varð þess valdandi að öll vinnsla okkar á Dalvík lá niðri í fimm daga og hleypur tjón vegna þess á tugum milljóna króna . Hins vegar tókst að afstýra tjóni vegna hráefnis og hluti starfsmanna á Dalvík færði sig yfir til Akureyrar þar sem við jukum framleiðsluna tímabundið meðan það var rafmagnslaust á Dalvík . Blessunarlega varð ekkert tjón á tækjabúnaði og skipum . Vinnsla hófst svo aftur á Dalvík síðastliðinn þriðjudag . Ég vil nota þetta tækifæri til að koma á framfæri þakklæti til viðbragðsaðila fyrir þeirra óeigingjarna starf í kjölfar rafmagnsleysisins . Ég vil jafnframt þakka þeim starfsmönnum , sem færðu sig tímabundið til Akureyrar , alveg sérstaklega fyrir . -Björgólfur Jóhannsson svarar Kristni Hrafnssyni talsmanni Wikileaks Sæll Kristinn Hrafnsson og hafðu þökk fyrir opna bréfið . Í minni heimasveit er til siðs að svara sendibréfum jafnvel þótt opin séu . Það geri ég nú en ætla mér þó ekki að stunda bréfaskriftir við þig í framhaldinu . Athugun Samherja á þeim gögnum sem Wikileaks birti leiddi í ljós að aðeins voru birt 42% af tölvupóstum Jóhannesar Stefánssonar frá tímabilinu 2014 - 2016 . Við nánari skoðun kom í ljós að hlutfallið var miklu lægra og er það nær 30% . Þannig virðist 50 þúsund tölvupóstum hafa verið sleppt . Kristinn , þú segir í bréfi þínu til mín : Steingrímur H. Pétursson hefur verið ráðinn fjármálastjóri á skrifstofu Samherja í Hollandi . Steingrímur hefur fjölþætta reynslu úr íslensku viðskiptalífi og býr yfir mikilli sérþekkingu á sviði fjármála . Steingrímur kemur til Samherja frá Högum þar sem hann gegndi stöðu framkvæmdastjóra fjármála - og viðskiptaþróunar en þar á undan var hann framkvæmdastjóri fjármálasviðs Olís um þriggja ára skeið . Steingrímur hefur einnig gegnt stöðu framkvæmdastjóra hjá Eimskip , Sandblæstri og Málmhúðun og Fjárfestingarfélaginu Sjöfn en hóf starfsferil sinn að loknu háskólanámi hjá KPMG Endurskoðun á Akureyri þar sem hann vann í fjögur ár . Steingrímur er með meistaragráðu í viðskiptafræði frá Háskólanum á Akureyri og B.Sc. gráðu í viðskiptafræði frá Háskóla Íslands . Hann er kvæntur Lindu Björk Sævarsdóttur og eiga þau þrjú börn . Samherji býður Steingrím hjartanlega velkominn til starfa . Hlynur Veigarsson hefur tekið við nýju starfi sem aðstoðarframkvæmdastjóri Ice Fresh Seafood . Hynur er með meistaragráðu í matvæla - og rekstrarfræði frá Háskóla Íslands . Hann er kvæntur Þórhöllu Andrésdóttur og eiga þau saman fjögura börn . Ágætu vinnufélagar . Það gerist ekki á hverjum degi að sótt sé að fyrirtækinu af þeirri hörku sem við höfum séð í fjölmiðlum síðustu vikur . Á dögunum leiðréttum við rangar fréttir Ríkisútvarpsins og Stundarinnar um félagið Cape Cod FS. Eins og fram kom í tilkynningu á heimasíðu Samherja var Cape Cod FS aldrei í eigu Samherja eða tengdra félaga heldur var það í eigu starfsmannaleigunnar JPC Shipmanagement sem Samherji átti í viðskiptum við til að manna áhafnir á skipum í namibísku efnahagslögsögunni . Sú staðreynd að ... Þetta sést glögglega á meðfylgjandi grafi . Síðustu daga hefur það komið enn skýrar í ljós að Ríkisútvarpið er í herferð gegn Samherja í stað þess að einbeita sér að því að segja fréttir . Fyrr í þessum mánuði réð Samherji lögmannsstofuna Wikborg Rein í Noregi til að aðstoða við rannsókn á ásökunum sem settar voru fram á hendur fyrirtækinu vegna starfseminnar í Namibíu . Sett var í forgang að yfirfara greiðslur til félagsins Cape Cod FS. Stundin og Ríkisútvarpið hafa fullyrt að Samherji hafi átt félagið Cape Cod FS og að JPC Shipmanagement , sem veitti félögum Samherja þjónustu , hafi „ leppað “ eignarhald á Cape Cod FS fyrir Samherja . Kaup á þjónustu slíkra félaga er alþekkt í skiparekstri á alþjóðavísu . Bæði Stundin og Ríkisútvarpið hafa ranglega haldið því fram að um 70 milljónir dollara hafi farið í gegnum Cape Cod FS vegna starfseminnar í Namibíu . Hið rétta er að 28,9 milljónir dollara voru greiddar til félagsins vegna starfseminnar í Namibíu . Til þess að tryggja að allir áhafnarmeðlimir fengju réttar fjárhæðir greiddar í samræmi við verksamninga voru greiðslurnar yfirfarnar af bæði Cape Cod FS og af starfsmanni félags sem tengdist Samherja áður en þær voru inntar af hendi . Helgi Seljan , fréttamaður Ríkisútvarpsins , hefur nú endurtekið rangar fullyrðingar sínar um glötuð störf í namibískum sjávarútvegi eftir að félög tengd Samherja hófu starfsemi í landinu . Þannig hefur hann endurflutt sömu ósannindi og hann fór með í morgunútvarpi Rásar 2 í gærmorgun og Samherji leiðrétti í gær . Helgi vitnar í frétt götublaðsins The Namibian Sun þar sem fullyrt er að störf hafi tapast í namibískum sjávarútvegi eftir að fyrirtækið Namsov missti þúsundir tonna af úthlutuðum aflaheimildum vegna breyttra reglna um úthlutun . Fyrst skal áréttað að engin störf glötuðust í namibískum sjávarútvegi eftir breytingar á úthlutun aflaheimilda í hrossamakríl heldur fluttust störfin milli fyrirtækja og skipa . Þá er mikilvægt að halda því til haga að fyrirtækið Namsov var lengst af ekki í eigu Namibíumanna heldur var það í eigu suður-afrísku samsteypunnar Bidvest Group sem er metið á 8,4 milljarða dollara og er númer 1.062 á lista bandaríska tímaritsins Forbes yfir 2.000 stærstu fyrirtæki heims . Þetta eru semsagt störfin sem heimamenn áttu að hafa glatað , störf hjá suður-afrískri alþjóðasamsteypu . Það var ekki fyrr en á árinu 2018 sem Bidvest Group seldi Namsov til namibíska fyrirtækisins Tunacor .